ESKUBALOIA+10-12+URTEKOENTZAT+ENTRENAMENDUA

ESKUBALOIA

Eskubaloiaren entrenamendua hasteko, oso garrantzitsua da berotzea, beraz, beroketarekin hasiko gara. Lehenik korrikaldiari ekingo diogu. Hamar hamabi urtekoentzat denez, hamar minutuz arituko gara gutxi gora behera, ez oso azkar pixka bat berotzeko. Korrikan gabiltzan heinean azkeneko hiru minutuetan mobilitate ariketak egingo ditugu, skipin, skapin, hankak zeharka irekiz eta itxiz, eskuekin lehenik belaunak ukituz, ondoren txorkatilak eta azkenik lurra ukituz… eta horrelako ariketak. Amaitu ondoren, luzaketak, bost minutuz gutxi gora behera burutik hasita hanketaraino. Oso garrantzitsua da ondo luzatzea lesioak prebenitzeko, horregatik luzaketa bakoitzaren iraupena gehienez 30 segundokoa izango da. Luzaketak amaitu eta gero ariketekin hasiko gara. Lehenengo ariketa baloiarekin egingo dugu. Kanpo guztiaz zehar arituko gara baloia botatuz begiratu gabe, bost minutuz. Ondoren, ilara batean jarriko gara eta jaurtiketak egingo ditugu, atezaina gelditzen saiatuko da. Hau ere bost edo sei minutukoa izango da. Hurrengoa, paseetan oinarrituko gara. Bikoteetan jarriko dira eta paseak egingo dituzte batak besteari, baita atezainak ere. Beste ariketen denbora iraungo du. Ariketa hau amaitu eta bi ilaretan jarriko dira. Jokalari bat besteak baino aurrerago, berak defenditu egin beharko du. Ilara bateko lehenengoa aurrera joango da eta defendatzailea pasa beharko du azkenik atezainari jaurtiz. Hau banaka joango dira egiten. Jaurti ondoren, bigarrenaren txanda izango da. Bitartean, beste ilarakoak jaurtitako baloiak hartuko dituzte. Ariketa honetan besteetan baino denbora gehiago iraungo dugu. Edade hauetan paseekin arazoak edukitzen dituzte, beraz, beste ariketa bat egingo dugu paseetan oinarrituz. Borobilean jarriko gara eta nahi dutenari pasako diote, pasatu ondoren, pasa dionaren lekura joango dira. Horrela bost minutuz. Nekaturik daudela ikusten baditugu ura edaten utziko diegu, ez dute asko edango baina horrela egokiago sentituko dira. Ariketekin jarraitzeko, berriro bi ilaretan jarriko dira eta bat aurrerago. Ilaretatik lehenengoak aterako dira, defendatzaile bat dutenez, bien artean saihesten saiatuko dira eta azkenik atezainari sartzen ere saiatuko dira. Bi baten aurka izango balitz bezala. Ariketa honetan jokalariak denbora guztian txandakatuz arituko dira bestela aspertu egingo baitira. Sei edo zazpi minutuz arituz. Eta ondoren berdin, baina bi biren aurka, zailagoa egitearren. Era guztietan jolasten jakin behar baitute. Partiduarekin hasi baino lehen azkeneko ariketa egingo dugu, ez oso gogorra ondoren partidua baitator. Urrutiko jaurtiketak egingo ditugu, batzuk ez baitira iristen eta horrela ikasteko aukera edukiko dute. Betiere entrenatzailek erakutsiz, beste ariketekin bezala bost minutu. Eta azkenik partidua, hamar minutukoa izango da eta egiten dituzten akatsak zuzenduko ditu entrenatzaileak. Pixka bat luzatzen bada berdin du entrenatzaileak akatsak zuzentzen denbora gehiago behar baitu. Partiduarekin amaitu eta egokia da luzaketak egitea, ez ditugu ariketa bakoitza 30 segundokoak egingo baina ondo etortzen da luzatzea. Nagore Valero